Απόφαση της Επιτροπής

της 4ης Νοεμβρίου 2002

για την τροποποίηση της απόφασης 2002/304/ΕΚ όσον αφορά προγράμματα που εφαρμόζονται στη Φινλανδία με σκοπό την απόκτηση του καθεστώτος των εγκεκριμένων ζωνών ως προς τις νόσους της ιογενούς αιμορραγικής σηψαιμίας (ΙΑΣ) και της λοιμώδους αιματοποιητικής νέκρωσης (ΛΑΝ) οι οποίες προσβάλλουν τα ψάρια

[κοινοποιηθείσα υπό τον αριθμό Ε(2002) 4290]

(Κείμενο που παρουσιάζει ενδιαφέρον για τον ΕΟΧ)

(2002/879/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν την εμπορία ζώων και προϊόντων υδατοκαλλιέργειας(1), όπως τροποποιήθηκε τελευταία από την οδηγία 98/45/ΕΚ(2), και ιδίως το άρθρο 10 παράγραφος 3,

Εκτιμώντας τα ακόλουθα:

(1) Με την απόφαση 2002/304/EΚ(3), η Επιτροπή ενέκρινε τα προγράμματα με σκοπό την απόκτηση του καθεστώτος των εγκεκριμένων ζωνών και εγκεκριμένων εκμεταλλεύσεων σε μη εγκεκριμένες ζώνες, ως προς μία ή περισσότερες από τις νόσους της ιογενούς αιμορραγικής σηψαιμίας (ΙΑΣ) και της λοιμώδους αιματοποιητικής νέκρωσης (ΛΑΝ) οι οποίες προσβάλλουν τα ψάρια, συμπεριλαμβανομένου ενός προγράμματος για όλες τις ηπειρωτικές και παράκτιες περιοχές της Φινλανδίας.

(2) Λόγω εστιών ΙΑΣ που εκδηλώθηκαν σε ορισμένες παράκτιες περιοχές, η Φινλανδία υπέβαλε τροποποιήσεις του προγράμματός της. Το πρόγραμμα προβλέπει ειδικά μέτρα εξάλειψης της ΙΑΣ στις προσβεβλημένες παράκτιες περιοχές, με τελικό σκοπό την απόκτηση του καθεστώτος της εγκεκριμένης ζώνης όσον αφορά την ΙΑΣ και την ΛΑΝ για όλες τις ηπειρωτικές και παράκτιες περιοχές της Φινλανδίας. Το πρόγραμμα περιλαμβάνει μη διακριτικούς περιορισμούς όσον αφορά τις μετακινήσεις των ψαριών ώστε να αποφευχθεί η επανεισαγωγή των εν λόγω νόσων.

(3) Το υποβληθέν τροποποιημένο πρόγραμμα πληροί τις ενδεδειγμένες απαιτήσεις της οδηγίας 91/67/ΕΟΚ.

(4) Ως εκ τούτου, πρέπει να εγκριθεί το τροποποιημένο πρόγραμμα που υπέβαλε η Φινλανδία και να τροποποιηθεί αντίστοιχα η απόφαση 2002/304/ΕΚ.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Ι της απόφασης 2002/304/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 4 Νοεμβρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 46 της 19.2.1991, σ. 1.

(2) ΕΕ L 189 της 3.7.1998, σ. 12.

(3) ΕΕ L 104 της 20.4.2002, σ. 37.

ΠΑΡΑΡΤΗΜΑ

"ΠΑΡΑΡΤΗΜΑ I

ΖΩΝΕΣ ΣΤΙΣ ΟΠΟΙΕΣ ΕΦΑΡΜΟΖΟΝΤΑΙ ΕΓΚΕΚΡΙΜΕΝΑ ΠΡΟΓΡΑΜΜΑΤΑ ΜΕ ΣΚΟΠΟ ΤΗΝ ΑΠΟΚΤΗΣΗ ΤΟΥ ΚΑΘΕΣΤΩΤΟΣ ΤΗΣ ΕΓΚΕΚΡΙΜΕΝΗΣ ΖΩΝΗΣ ΩΣ ΠΡΟΣ ΜΙΑ Ή ΠΕΡΙΣΣΟΤΕΡΕΣ ΑΠΟ ΤΙΣ ΝΟΣΟΥΣ ΙΑΣ ΚΑΙ ΛΑΝ ΟΙ ΟΠΟΙΕΣ ΠΡΟΣΒΑΛΛΟΥΝ ΤΑ ΨΑΡΙΑ

1. ΖΩΝΕΣ ΣΤΗ ΔΑΝΙΑ ΣΤΙΣ ΟΠΟΙΕΣ ΕΦΑΡΜΟΖΕΤΑΙ ΕΝΑ ΕΓΚΕΚΡΙΜΕΝΟ ΠΡΟΓΡΑΜΜΑ ΜΕ ΣΚΟΠΟ ΤΗΝ ΑΠΟΚΤΗΣΗ ΤΟΥ ΚΑΘΕΣΤΩΤΟΣ ΤΗΣ ΕΓΚΕΚΡΙΜΕΝΗΣ ΖΩΝΗΣ ΩΣ ΠΡΟΣ ΤΗΝ ΙΑΣ

- Η λεκάνη απορροής FISKEBÆK Å

- Όλα τα ΤΜΗΜΑΤΑ ΤΗΣ ΙΟΥΤΛΑΝΔΗΣ, νοτίως και δυτικώς των λεκανών απορροής Storåen, Karup å, Gudenåen και Grejs å

- Η περιοχή του συνόλου ΤΩΝ ΔΑΝΙΚΩΝ ΝΗΣΩΝ

2. ΖΩΝΕΣ ΣΤΗ ΓΕΡΜΑΝΙΑ ΣΤΙΣ ΟΠΟΙΕΣ ΕΦΑΡΜΟΖΕΤΑΙ ΕΝΑ ΕΓΚΕΚΡΙΜΕΝΟ ΠΡΟΓΡΑΜΜΑ ΜΕ ΣΚΟΠΟ ΤΗΝ ΑΠΟΚΤΗΣΗ ΤΟΥ ΚΑΘΕΣΤΩΤΟΣ ΤΗΣ ΕΓΚΕΚΡΙΜΕΝΗΣ ΖΩΝΗΣ ΩΣ ΠΡΟΣ ΤΙΣ ΙΑΣ ΚΑΙ ΛΑΝ

- Μία ζώνη στη λεκάνη απορροής "WOLFEGGER AACH AND ROHRSEE"

- Μία ζώνη στην περιοχή της λεκάνης απορροής "OBERN NAGOLD"

- Η ζώνη "GROßE LAUTER" στην περιοχή της λεκάνης απορροής του Δούναβη.

3. ΖΩΝΕΣ ΣΤΗΝ ΙΣΠΑΝΙΑ ΣΤΙΣ ΟΠΟΙΕΣ ΕΦΑΡΜΟΖΕΤΑΙ ΕΝΑ ΕΓΚΕΚΡΙΜΕΝΟ ΠΡΟΓΡΑΜΜΑ ΜΕ ΣΚΟΠΟ ΤΗΝ ΑΠΟΚΤΗΣΗ ΤΟΥ ΚΑΘΕΣΤΩΤΟΣ ΤΗΣ ΕΓΚΕΚΡΙΜΕΝΗΣ ΖΩΝΗΣ ΩΣ ΠΡΟΣ ΤΙΣ ΙΑΣ ΚΑΙ ΛΑΝ

- Η ΑΥΤΟΝΟΜΗ ΚΟΙΝΟΤΗΤΑ ΤΗΣ LA RIOJA

4. ΖΩΝΕΣ ΣΤΗ ΓΑΛΛΙΑ ΣΤΙΣ ΟΠΟΙΕΣ ΕΦΑΡΜΟΖΕΤΑΙ ΕΝΑ ΕΓΚΕΚΡΙΜΕΝΟ ΠΡΟΓΡΑΜΜΑ ΜΕ ΣΚΟΠΟ ΤΗΝ ΑΠΟΚΤΗΣΗ ΤΟΥ ΚΑΘΕΣΤΩΤΟΣ ΤΗΣ ΕΓΚΕΚΡΙΜΕΝΗΣ ΖΩΝΗΣ ΩΣ ΠΡΟΣ ΤΙΣ ΙΑΣ ΚΑΙ ΛΑΝ

- LES FORGES

- LA NIVE AND ΚΑΙ NIVELLES

- L'ÉLORN

5. ΖΩΝΕΣ ΣΤΗΝ ΙΤΑΛΙΑ ΣΤΙΣ ΟΠΟΙΕΣ ΕΦΑΡΜΟΖΕΤΑΙ ΕΝΑ ΕΓΚΕΚΡΙΜΕΝΟ ΠΡΟΓΡΑΜΜΑ ΜΕ ΣΚΟΠΟ ΤΗΝ ΑΠΟΚΤΗΣΗ ΤΟΥ ΚΑΘΕΣΤΩΤΟΣ ΤΗΣ ΕΓΚΕΚΡΙΜΕΝΗΣ ΖΩΝΗΣ ΩΣ ΠΡΟΣ ΤΙΣ ΙΑΣ ΚΑΙ ΛΑΝ

5.1. Αυτόνομη επαρχία του Bolzano

ZONA PROVINCE OF BOLZANO

- Η ζώνη περιλαμβάνει όλες τις περιοχές της λεκάνης απορροής στην επαρχία του Bolzano.

Η ζώνη περιλαμβάνει το άνω τμήμα της ζώνης ZONA VAL DELL'ADIGE, δηλαδή τις περιοχές της λεκάνης απορροής του ποταμού Adige από τις πηγές του στην επαρχία του Bolzano στα σύνορα με την επαρχία του Trento.

(Σημείωση:

το υπόλοιπο κάτω τμήμα της ζώνης ZONA VAL DELL'ADIGE περιλαμβάνεται στο εγκεκριμένο πρόγραμμα της αυτόνομης επαρχία του Trento. Τα άνω και κάτω τμήματα αυτής της ζώνης πρέπει να θεωρούνται μία επιδημιολογική μονάδα)

5.2. Αυτόνομη επαρχία του Trento

ZONA VAL DI SOLE E DI NON

- Η περιοχή της λεκάνης απορροής από την πηγή του ποταμού Noce μέχρι το φράγμα του S.Giustina

ZONA VAL DEL FERSINA

- Η περιοχή της λεκάνης απορροής από την πηγή του ποταμού Fersina μέχρι τον καταρράκτη του Ponte Alto

ZONA VAL DELL'ADIGE, κάτω τμήμα

- Οι περιοχές της λεκάνης απορροής του ποταμού Adige και οι πηγές του που βρίσκονται εντός του εδάφους της αυτόνομης επαρχίας του Trento, από τα σύνορα με την επαρχία του Bolzano έως το φράγμα του Ala (υδροηλεκτρικός σταθμός παραγωγής ενέργειας).

(Σημείωση:

το άνω τμήμα της ζώνης ZONA VAL DELL'ADIGE περιλαμβάνεται στο εγκεκριμένο πρόγραμμα της επαρχίας του Bolzano. Τα άνω και κάτω τμήματα αυτής της ζώνης πρέπει να θεωρούνται μία επιδημιολογική μονάδα)

ZONA VAL RENDENA, ALTO E BASSO SARCA

- Η περιοχή της λεκάνης απορροής από τις πηγές του ποταμού Sarca μέχρι το φράγμα του Torbole (υδροηλεκτρικός σταθμός παραγωγής ενέργειας). Η ζώνη οριοθετείται από το φράγμα Ponte Pi, εκτός από τις λεκάνες απορροής των χειμάρρων Manes, Arnò και Ambies και την περιοχή των λιμνών Lakes Valley.

ZONA TORRENTE ARNÒ

- Η περιοχή της λεκάνης απορροής από την πηγή του χειμάρρου Arn μέχρι τα κατάντη φράγματα που βρίσκονται πριν από την εκβολή που χειμάρρου Arn στον ποταμό Sarca.

ZONA VAL BANALE

- Η περιοχή της λεκάνης απορροής από την πηγή του ποταμού Ambies μέχρι το φράγμα ενός υδροηλεκτρικού σταθμού παραγωγής ενέργειας.

ZONA VARONE

- Η περιοχή της λεκάνης απορροής από την πηγή του ποταμού Magnone μέχρι τον καταρράκτη

ZONA VAL DI LEDRO

- Η περιοχή της λεκάνης απορροής από την πηγή των χειμάρρων Massangia και Ponale μέχρι τον υδροηλεκτρικό σταθμό παραγωγής ενέργειας.

ZONA ALTO E BASSO CHIESE

- Η περιοχή της λεκάνης απορροής του ποταμού Chiese από την πηγή έως το φράγμα του Condino, εκτός από τις λεκάνες απορροής των χειμάρρων Adan και Palvico.

ZONA TORRENTE PALVICO

- Η περιοχή της λεκάνης απορροής του χειμάρρου Palvico έως ένα φράγμα που έχει κατασκευαστεί από σκυρόδεμα και πέτρες.

ZONA VALSUGANA

- Η λεκάνη απορροής του ποταμού Brenta έως το φράγμα του Marzotto

5.3. Περιφέρεια Veneto

ZONA TORRENTE ASTICO

- Η περιοχή της λεκάνης απορροής του ποταμού Astico, από τις πηγές του (στην αυτόνομη επαρχία του Trento και στην επαρχία της Vicenza, η περιφέρεια Veneto) έως το φράγμα που βρίσκεται κοντά στη γέφυρα Pedescala στην επαρχία της Vicenza.

Το τμήμα κατάντη του ποταμού Astico, μεταξύ του φράγματος που βρίσκεται κοντά στη γέφυρα Pedescala και του φράγματος Pria Maglio, θεωρείται ενδιάμεση ζώνη.

ZONA BELLUNO

- Η περιοχή της λεκάνης απορροής στην επαρχία του Belluno από την πηγή του ποταμού Ardo μέχρι το κατάντη φράγμα (που βρίσκεται πριν από την εκβολή του ποταμού Ardo στον ποταμό Piave) της εκμετάλλευσης Centro Sperimentale di Acquacoltura, Valli di Bolzano Bellunese, Belluno

6.A. ΖΩΝΕΣ ΣΤΗ ΦΙΝΛΑΝΔΙΑ ΣΤΙΣ ΟΠΟΙΕΣ ΕΦΑΡΜΟΖΕΤΑΙ ΕΝΑ ΕΓΚΕΚΡΙΜΕΝΟ ΠΡΟΓΡΑΜΜΑ ΜΕ ΣΚΟΠΟ ΤΗΝ ΑΠΟΚΤΗΣΗ ΤΟΥ ΚΑΘΕΣΤΩΤΟΣ ΤΗΣ ΕΓΚΕΚΡΙΜΕΝΗΣ ΖΩΝΗΣ ΩΣ ΠΡΟΣ ΤΙΣ ΙΑΣ ΚΑΙ ΛΑΝ

- Όλες οι ηπειρωτικές και παράκτιες περιοχές της ΦΙΝΛΑΝΔΙΑΣ, με εξαίρεση την επαρχία Åland και την περιοχή όπου εφαρμόζεται περιορισμός στην Pyhtää

6.B. ΖΩΝΕΣ ΣΤΗ ΦΙΝΛΑΝΔΙΑ ΣΤΙΣ ΟΠΟΙΕΣ ΕΦΑΡΜΟΖΕΤΑΙ ΕΝΑ ΕΓΚΕΚΡΙΜΕΝΟ ΠΡΟΓΡΑΜΜΑ, ΣΥΜΠΕΡΙΛΑΜΒΑΝΟΜΕΝΩΝ ΤΩΝ ΕΙΔΙΚΩΝ ΜΕΤΡΩΝ ΕΞΑΛΕΙΨΗΣ ΓΙΑ ΤΗΝ ΙΑΣ, ΜΕ ΤΕΛΙΚΟ ΣΚΟΠΟ ΤΗΝ ΑΠΟΚΤΗΣΗ ΤΟΥ ΚΑΘΕΣΤΩΤΟΣ ΤΗΣ ΕΓΚΕΚΡΙΜΕΝΗΣ ΖΩΝΗΣ ΩΣ ΠΡΟΣ ΤΙΣ ΙΑΣ ΚΑΙ ΛΑΝ

- Ολόκληρη η επαρχία ÅLAND και η περιοχή όπου εφαρμόζεται περιορισμός στην PYHTÄÄ."